ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग ने पंजाब नेशनल बैंक के देश के उत्तरी क्षेत्र में पेंशन से संबंधित कार्य की देखरेख करने वाले अधिकारियों के लिए अमृतसर में 30 और 31 अगस्त, 2022 को एक दो दिवसीय बैंकर्स कार्यक्रम का आयोजन किया
वर्ष 2022-23 में अन्य पेंशन वितरण बैंकों के साथ भागीदारी में ऐसे ही जागरूकता कार्यक्रमों का आयोजन किया जाएगा
पेंशन और पेंशनभोगी कल्याण विभाग ने पंजाब नेशनल बैंक के देश के उत्तरी क्षेत्र में पेंशन से संबंधित कार्य की देखरेख करने वाले अधिकारियों के लिए अमृतसर में 30 और 31 अगस्त, 2022 को एक दो दिवसीय बैंकर्स जागरूकता कार्यक्रम का आयोजन किया।
डीओपीपीडब्ल्यू के अधिकारियों के एक दल ने पंजाब नेशनल बैंक के क्षेत्रीय अधिकारियों को नवीनतम जानकारियां देने के उद्देश्य से पेंशन नीति सुधार और केंद्र सरकार के पेंशनभोगियों की पेंशन के वितरण के डिजिटलीकरण पर कई सत्रों का आयोजन किया। पेंशनभोगियों से संबंधित आयकर के मामलों के साथ-साथ वार्षिक जीवन प्रमाण पत्र जमा करने के डिजिटल साधनों पर विशेष सत्र आयोजित किए गए। मुख्य नियंत्रक , सीपीएओ ने पेंशनभोगियों की शिकायतों के कारणों को साझा किया और वे कदम सुझाए जो बैंक द्वारा शिकायतों के निवारण के लिए तेजी से उठाए जा सकते हैं।
पेंशनभोगियों को निर्बाध सेवाएं प्रदान करने के लिए डीओपीपीडब्ल्यू द्वारा विकसित एकीकृत पेंशन पोर्टल को पीएनबी के मौजूदा पोर्टलों से जोड़ने के लिए विचार-विमर्श किया गया। भारत सरकार के कल्याणकारी कदमों के लाभों के कार्यान्वयन और उपयोग को सुनिश्चित करने के लिए क्षेत्रीय अधिकारियों और पेंशनभोगियों की जागरूकता अत्यंत महत्वपूर्ण है। पेंशनभोगियों की कल्याणकारी पहल, जैसे डिजिटल लाइफ सर्टिफिकेट के लिए चेहरे को प्रमाणित करने वाली तकनीक का बैंकों द्वारा व्यापक रूप से विज्ञापन यानी प्रचार किया जा सकता है। पेंशन और पेंशभोगी कल्याण विभाग क्षेत्रीय अधिकारियों और पेंशनभोगियों के सामने आने वाली समस्याओं के समाधान के लिए नीतिगत कदम उठाएगा। डिजिटल जीवन प्रमाण पत्र और चेहरा प्रमाणित करने वाली प्रौद्योगिकी जीवन प्रमाण पत्र जमा करने में पेंशनभोगियों और बैंकों के लिए क्रांतिकारी साबित होगी। इस प्रकार ये जागरूकता कार्यक्रम बैंक अधिकारियों के क्षमता विकास के अभ्यास के रूप में सेवाएं देते हैं।
यह कार्यक्रम सेंट्रल पेंशन प्रोसेसिंग सेंटर्स और पंजाब नेशनल बैंक में पेंशन से संबंधित कार्य की देखरेख करने वाले क्षेत्रीय अधिकारियों के लिए अपनी तरह का पहला जागरूकता कार्यक्रम था। कार्यक्रम के दूसरे दिन डीओपीपीडब्ल्यू और पीएनबी के साथ संवाद सत्र के लिए पीएनबी से पेंशन निकालने वाले कुछ पेंशनभोगी शामिल हुए। ऐसा अनुमान है कि इन कार्यक्रमों के माध्यम से पेंशनभोगियों के लिए ‘ईज ऑफ लिविंग’ के लक्ष्य को काफी हद तक हासिल कर लिया जाएगा। इसी क्रम में, वर्ष 2022-23 में अन्य पेंशन वितरण बैंकों के साथ सहयोग में ऐसे ही जागरूकता कार्यक्रमों का आयोजन किया जाएगा।
पेंशन और पेंशनभोगी कल्याण विभाग में संयुक्त सचिव श्री संजीव एन माथुर ने 30 और 31 अगस्त, 2022 को बैंकर्स जागरूकता कार्यक्रम, अमृतसर का समापन किया। पेंशनभोगियों के लिए “ईज ऑफ लिविंग” सुनिश्चित करने के उद्देश्य से सक्रिय बदलाव करने के लिए विभिन्न नीतिगत मुद्दों पर बैंक अधिकारियों से विस्तृत प्रतिक्रिया ली गई। उत्तरी क्षेत्र से सीपीपीसी और पेंशन का प्रबंधन करने वाली शाखाओं से 50 से ज्यादा अधिकारियों को समापन समारोह के दौरान भागीदारी प्रमाण पत्र दिया गया।
<><><><><>
एमजी/एएम/एमपी/सीएस
(Visitor Counter : 209
रसायन एवं उर्वरक मंत्रालय
पीएमबीजेके ने 2020-21 के पहले दो महीनों में 100 करोड़ रुपये से अधिक की प्रभावशाली बिक्री हासिल की, 2019-20 की इसी अवधि में बिक्री लगभग 40 करोड़ रुपये रही थी
जनऔषधि केंद्रों के माध्यम से मार्च-मई,2020 में लगभग 144 करोड़ रुपये की किफायती दवाएं बेची गईं
प्रधानमंत्री भारतीय जनऔषधि केंद्र - पीएमबीजेके ने 2020-21 के पहले दो महीनों में 100.40 करोड़ रुपये की प्रभावशाली बिक्री हासिल की है।2019-20 की इसी अवधि में बिक्री लगभग 40 करोड़ रुपये रही थी।
जनऔषधि केंद्रों के माध्यम से मार्च, अप्रैल और मई 2020 में लगभग 144 करोड़ रुपये की किफायती व गुणवत्तापूर्ण दवाएं बेची गईं, जिससे नागरिकों को ऐसे समय में लगभग 800 करोड़ रुपये की बचत हुई है, जब देश कोविड -19 महामारी से प्रभावितहै।
केन्द्रीय रसायन और उर्वरक मंत्रीश्री डीवी सदानंद गौड़ा ने कहा, "कोविड -19 महामारी के इस कठिन समय में, हम सभी के लिए दवाओं की पूर्ण उपलब्धता सुनिश्चित करने के लिए प्रतिबद्ध हैं।“ उन्होंने प्रधानमंत्री भारतीय जनऔषधि केंद्र  के नेटवर्क के माध्यम सेपीएम भारतीय जनऔषधि परियोजना को लागू करने में बीपीपीआई द्वारा निभाई गई महत्वपूर्ण भूमिका पर संतोष व्यक्त किया।
कोविड - 19 संकट को देखते हुएबीपीपीआईके कर्मचारी, केंद्र संचालक, वितरकऔर अन्य हितधारकआगे आए और महामारी से लड़ने के लिए हाथ मिलाया। बीपीपीआई इन चुनौतीपूर्ण समय में अपने हितधारकों और उपभोक्ताओं के साथ खड़ा है। प्रधानमंत्री भारतीय जनऔषधि केंद्र  अपनी प्रतिबद्धता के तहत नियमित रूप से संचालित किये जा रहे हैं।
बीपीपीआईने कहा है कि वहपीएमबीजेकेपर आवश्यक दवाओं की निर्बाध उपलब्धता सुनिश्चित करने के लिए प्रतिबद्ध है। केंद्र ने अप्रैल 2020 के दौरान लॉकडाउन और कठिन समय के बावजूद 52 करोड़रुपये का उच्चतम मासिक बिक्री कारोबार प्राप्त किया है। मार्च 2020 में केंद्र के द्वारा 42 करोड़ रुपये की बिक्री की गयी थी। बीपीपीआई दवाओं व अन्य वस्तुओं का पर्याप्त भंडार बनाए हुए है, जिनकी वर्तमान में अधिक मांग है, जैसे फेस मास्क, हैंड सैनिटाइज़र, हाइड्रोक्सीक्लोरोक्वीन, पैरासिटामोल और एज़िथ्रोमाइसिन आदि। बीपीपीआईने मार्च और अप्रैल 2020 के महीने में लगभग 10 लाख फेस मास्क व हाइड्रॉक्सीक्लोरोक्वीन की 50 लाख टैबलेट की बिक्री की है। बाजार की मौजूदा मांग को देखते हुए, बीपीपीआईने अगले छह महीनों के दौरान पर्याप्त स्टॉक बनाये रखने के लिए इन दवाओं की खरीद के आदेश भी दिए हैं। बीपीपीआई ने मित्र देशों को आपूर्ति करने के लिए विदेश मंत्रालय को भी दवाएं दी हैं।
लॉकडाउन के उपायों के बाद, देश के 726 जिलों में 6300 से अधिक पीएमबीजेकेकार्य कर रहे हैं। सामाजिक दूरी बनाये रखने से संबधित सरकारकी पहल का समर्थन करते हुए पीएमबीजेके के फार्मासिस्ट, जिन्हें अब "स्वस्थ के सिपाही" के रूप में जाना जाता है, रोगियों और बुजुर्गों को उनके घर पर दवाएं उपलब्ध करा रहे हैं। इसके अलावा, बीपीपीआईविभिन्न प्लेटफार्मों पर अपने सोशल मीडिया पोस्टके माध्यम से महामारी के खिलाफ लडाई केसाधनों/तरीकों के बारे में जागरूकता पैदा कर रहा है। मोबाइल एप ”जनऔषधि सुगम” बहुत लोकप्रिय हो गया है और इसके 4 लाख से अधिक डाउनलोड हुए हैं। इन तरीकों से, बीपीपीआईकोविड -19 के प्रकोप के खिलाफ लड़ाई में सक्रिय भूमिका निभा रहा है।
एसजी/एएम / जेके
(Visitor Counter : 267
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट - 14वां दिन
देश भर में 33 लाख से अधिक स्वास्थ्य कर्मियों का टीकाकरण
आज शाम 7 बजे तक 4,40,681 लाभार्थियों का हुआ टीकाकरण
भारत में देशव्यापी कोविड-19 टीकाकरण कार्यक्रम के तहत कोविड-19 के खिलाफ टीका लगवाने वाले स्वास्थ्य कर्मियों की संख्या में उल्लेखनी वृद्धि दर्ज की गई है।
कोविड-19 का टीका लगवाने वाले स्वास्थ्य कर्मियों की कुल संख्या आज 33 लाख को पार कर गई है। अनंतिम रिपोर्ट के अनुसार, 62,939 सत्रों के माध्यम से कोविड-19 का टीका लगा चुके स्वास्थ्य कर्मियों की कुल संख्या 33,68,734  तक पहुंच गई। आज शाम 7 बजे तक 10,061 सत्र आयोजित किए गए।
देशव्यापी कोविड-19 टीकाकरण के चौदहवें दिन आज शाम 7 बजे तक 4,40,681 लाभार्थियों का टीकाकरण किया गया। आज के लिए अंतिम रिपोर्ट देर रात तक तैयार की जाएगी।
|
|
क्रम संख्या
|
|
राज्य/केंद्रशासित प्रदेश
|
|
टीका लगा चुके लाभार्थियों की संख्या
|
|
1
|
|
अंडमान निकोबार द्वीप समूह
|
|
2727
|
|
2
|
|
आंध्र प्रदेश
|
|
1,77,856
|
|
3
|
|
अरुणाचल प्रदेश
|
|
9,226
|
|
4
|
|
असम
|
|
36,771
|
|
5
|
|
बिहार
|
|
1,10,381
|
|
6
|
|
चंडीगढ़
|
|
2977
|
|
7
|
|
छत्तीसगढ़
|
|
62,529
|
|
8
|
|
दादर एवं नागर हवेली
|
|
607
|
|
9
|
|
दमन एवं दीव
|
|
333
|
|
10
|
|
दिल्ली
|
|
48,008
|
|
11
|
|
गोवा
|
|
3391
|
|
12
|
|
गुजरात
|
|
2,16,004
|
|
13
|
|
हरियाणा
|
|
1,23,935
|
|
14
|
|
हिमाचल प्रदेश
|
|
22,918
|
|
15
|
|
जम्मू-कश्मीर
|
|
26,634
|
|
16
|
|
झारखंड
|
|
33,074
|
|
17
|
|
कर्नाटक
|
|
3,07,752
|
|
18
|
|
केरल
|
|
1,35,832
|
|
19
|
|
लद्दाख
|
|
989
|
|
20
|
|
लक्षद्वीप
|
|
746
|
|
21
|
|
मध्य प्रदेश
|
|
2,22,193
|
|
22
|
|
महाराष्ट्र
|
|
2,57,173
|
|
23
|
|
मणिपुर
|
|
3399
|
|
24
|
|
मेघालय
|
|
4200
|
|
25
|
|
मिजोरम
|
|
8497
|
|
26
|
|
नगालैंड
|
|
3,973
|
|
27
|
|
ओडिशा
|
|
2,05,200
|
|
28
|
|
पुद्दुचेरी
|
|
2299
|
|
29
|
|
पंजाब
|
|
54,991
|
|
30
|
|
राजस्थान
|
|
2,73,866
|
|
31
|
|
सिक्किम
|
|
1976
|
|
32
|
|
तमिलनाडु
|
|
97,126
|
|
33
|
|
नगालैंड
|
|
1,57,831
|
|
34
|
|
त्रिपुरा
|
|
27,617
|
|
35
|
|
उत्तर प्रदेश
|
|
4,31,879
|
|
36
|
|
उत्तराखंड
|
|
25,067
|
|
37
|
|
पश्चिम बंगाल
|
|
2,20,356
|
|
38
|
|
अन्य
|
|
48,401
|
|
कुल
|
|
33,68,734
टीकाकरण अभियान के चौदहवें दिन शाम 7 बजे तक 213 एईएफआई की सूचना मिली है।
पूर्वोत्तर क्षेत्र विकास मंत्रालय
एनईडीएफआई ने अपनी नामची और गंगटोक शाखा में नॉर्थ ईस्टर्न डेवलपमेंट फाइनेंस कॉरपोरेशन लिमिटेड  - ‘व्यापार सह उद्यमी’ सम्मेलन का आयोजन किया
एनईडीएफआई ने लोगों को प्रोत्साहित करने, विशेषकर युवाओं को अपना व्यापार शुरू करने और दूसरों के लिए रोजगार पैदा करने को लेकर उद्यमिता में आने के संबंध में प्रोत्साहित करने के लिए अपनी शाखाओं [नामची और गंगटोक] में ‘व्यापार सह उद्यमी’ सम्मेलन का आयोजन किया।
एनईडीएफआई के नामची शाखा में ‘व्यापार सह उद्यमी’ सम्मेलन
इस सम्मेलन में नामची और जोरेथांग टाउन के 30 संभावित और मौजूदा उद्यमियों ने हिस्सा लिया। इस सम्मेलन के दौरान प्रतिभागियों को एनईडीएफआई की विभिन्न ऋण योजनाओं के बारे में जानकारी दी गई व इन पर विचार-विमर्श किया गया। इसके अलावा इनकी कम ब्याज दर को भी रेखांकित किया गया। उन्हें क्षेत्र के विकास के लिए एनईडीएफआई की विभिन्न पहलों के साथ-साथ एनईडीएफआई के दस्तावेजीकरण पहलुओं और ऋण प्रक्रिया के बारे में भी बताया गया। संवादात्मक सत्र के दौरान प्रतिभागियों ने विशेष रूप से होम स्टे, व्यापारिक गतिविधियों व कृषि-संबद्ध गतिविधियों और रेस्तरां आदि के अपने मौजूदा व्यवसायों की स्थापना और इसके विस्तार के बारे में सवाल किए और अधिकारियों ने इनका समाधान किया।
एनईडीएफआई के गंगटोक शाखा में ‘व्यापार सह उद्यमी’ सम्मेलन
इसमें सिक्किम के पूर्वी और उत्तरी जिलों के उद्यमियों ने हिस्सा लिया। एनईडीएफआई के अधिकारियों ने एनईडीएफआई की विभिन्न योजनाओं और घटाई गई नई ब्याज दर के बारे में विस्तार से बताया। इसके अलावा प्रतिभागियों को एफपीओ  के बीच जैविक उत्पाद प्रसंस्करण इकाइयों को प्रोत्साहित करने को लेकर पूर्वोत्तर क्षेत्र के लिए मिशन ऑर्गेनिक वैल्यू चेन डेवलपमेंट  की भी जानकारी दी गई। इसके बाद शाखा प्रबंधक ने प्रतिभागियों के साथ विभिन्न ऋण संबंधी सवालों जैसे; प्रतिभूतियों, ऋण के लिए पात्रता और जरूरी दस्तावेजों आदि पर एक संवादात्मक सत्र का आयोजन किया। वहीं, भावी ग्राहकों को प्रोत्साहित करने के लिए, चार मौजूदा इकाइयों को उनके भुगतान के तहत चेक जारी किए गए।
वित्त मंत्रालय
पीएफआरडीए ने भारत में जागरूकता और पेंशन कवरेज बढ़ाने के योजनाबद्ध उपायों के साथ आज एनपीएस दिवस मनाया
कुल एनपीएस और एपीवाई सदस्यों की संख्या 460.79 लाख और कुल एयूएम 6,67,786 करोड़ रुपये तक पहुंचा
गैर सरकारी एनपीएस सदस्यों की कुल संख्या लगभग 31 लाख और एयूएम 1 लाख करोड़ से ज्यादा हुआ
पेंशन निधि विनियामक और विकास प्राधिकरण  ने देश भर में अपनी सभी पंजीकृत मध्यवर्तियों के साथ राष्ट्रीय पेंशन प्रणाली दिवस  मनाया। यह अभियान ‘आजादी का अमृत महोत्सव’ समारोहों और नागरिकों को एक नियमित आय के रूप में पेंशन के माध्यम से सेवानिवृत्ति पर वित्तीय स्वतंत्रता हासिल करने के उद्देश्य से एनपीएस से जुड़ने को प्रोत्साहित करने के लिए समर्पित है।
पेंशन नियामक ने अपने मुख्यालयों पर दिन भर चले कार्यक्रम के दौरान कई गतिविधियों का आयोजन किया और अपने कार्यालयों व शाखाओं पर एनपीएस जागरूकता कार्यक्रमों के आयोजन के द्वारा उपस्थिति के बिंदुओं  द्वारा समर्थन दिया था। इस दिन अपने योगदान के रूप में, भारतीय स्टेट बैंक ने अपने योनो मोबाइल ऐप और कोटक महिंद्रा बैंक ने अपने मोबाइल बैंकिंग ऐप में एनपीएस नामांकनों की शुरुआत की।
पीएफआरडीए चेयरपर्सन श्री सुप्रतिम बंद्योपाध्याय ने इस अवसर पर अपने संबोधन में कहा, “हम एनपीएस दिवस के ऐलान से काफी खुश हैं। यह एनपीएस दिवस इत्तिफाक से ‘अंतर्राष्ट्रीय वृद्ध दिवस’के साथ मनाया जा रहा है। अभी तक इस सफर में, एनपीएस ने इस वित्त वर्ष के शुरुआती छह महीनों में एनपीएस पंजीकरण में 60 प्रतिशत की बढ़ोतरी हुई है और 12 वर्ष की अवधि के दौरान हमारा रिटर्न  10 प्रतिशत से ज्यादा रहा है। 25 सितंबर, 2021 तक कुल कॉर्पस बढ़कर 6.67 लाख करोड़ रुपये और कुल सदस्यों की संख्या 4.60 करोड़ हो गई है।”
उन्होंने एक पेंशन योजना लेने की आवश्यकता पर बात की और बताया कि कैसे एनपीएस अपने लचीले स्वरूत और फायदों के साथ एक सदस्य की सभी आवश्यकताओं को पूरा करता है।
पीएफआरडीए के बारे में
पेंशन निधि नियामक और विकास प्राधिकरण  भारत में राष्ट्रीय पेंशन प्रणाली और पेंशन योजनाओं, जिन पर वह लागू होता है, के विनियमन, प्रोत्साहन और क्रमगत विकास सुनिश्चित करने के लिए संसद के कानून के द्वारा स्थापित एक सांविधिक निकाय है। शुरुआत में एनपीएस 1 जनवरी, 2004 से सेवाओं से जुड़ने वाले केन्द्र सरकार के कर्मचारियों के लिए अधिसूचित की गई थी और बाद में इसे लगभग सभी राज्य सरकारों ने अपने कर्मचारियों के लिए लागू कर दिया। एनपीएस का स्वैच्छिक आधार पर सभी भारतीय नागरिकों  और कॉरपोरेटे से जुड़े कर्मचारियों के लिए विस्तार कर दिया गया था।
गृह मंत्रालय
केंद्रीय गृह राज्य मंत्री जी. किशन रेड्डी ने मानेसर स्थित एनएसजी गैरीसन का दौरा किया
केंद्रीय गृह राज्य मंत्री जी. किशन रेड्डी ने 29 जुलाई, 2019 को मानेसर स्थित एनएसजी गैरीसन का दौरा किया। श्री रेड्डी एनएसजी एवरेस्ट दल के सफलतापूर्वक वापस लौटने पर आयोजित कार्यक्रम के मुख्य अतिथि थे। सबसे पहले श्री रेड्डी ने शहीदों को श्रृद्धांजलि दी जिन्होंने मातृभूमि की सेवा में अपने प्राण न्योछावर कर दिए थे। एनएसजी के महानिदेशक श्री सुदीप लखटकिया ने श्री रेड्डी को एनएसजी की कार्य प्रणाली के बारे में विस्तार से जानकारी दी। मई, 2019 में एनएसजी माउंट एवरेस्ट अभियान दल के 11 कमांडों ने विश्व के सबसे ऊंचे शिखर पर राष्ट्रीय ध्वज और एनएसजी झंडे को फहराया। श्री रेड्डी ने अभियान दल के कमांडों टीम को भी संबोधित किया।
केंद्रीय गृह राज्य मंत्री तथा एनएसजी के पूर्व महानिदेशकों का स्वागत करते हुए एनएसजी के महानिदेशक श्री सुदीप लखटकिया, आईपीएस ने एनएसजी की स्थापना की पृष्ठभूमि तथा संगठन की 35 वर्षों की यात्रा के बारे में संक्षिप्त जानकारी दी। उन्होंने कहा कि 19 कमांडों ने देश की सेवा करते हुए अपने प्राणों की आहुति दी है। उनकी बहादुरी और साहस के लिए राष्ट्र ने एनएसजी को 3 अशोक चक्र, 2कृति चक्र, 3 शौर्य चक्र, एक परम विशिष्ट सेवा पदक, एक अति विशिष्ट सेवा पदक, 44 सेना पदक और 10 पुलिस पदकों से सम्मानित किया है। श्री लखटकिया ने कहा कि आज के दौर में पारंपरिक युद्ध नहीं होता, आतंकी देश, समाज और लोकतांत्रिक ताने-बाने को बर्वाद करने पर तुले हुए हैं। इन चुनौतियों से निपटने के लिए त्वरित कार्रवाई की जरूरत होती है। किसी भी संकट से निपटने के लिए एनएसजी 24x7 तैयार रहती है।
अपने संबोधन में राज्य मंत्री ने एनएसजी की उपलब्धियों और अमृतसर में अश्वमेघ, अक्षरधाम मंदिर में वज्र शक्ति, 26/11 के दौरान ब्लैक थंडर, पठानकोट में धंगु सुरक्षा जैसी कार्रवाइयों के दौरान एनएसजी की क्षमता की सराहना की। श्री रेड्डी ने ब्लैक कैट टीम को माउंट एवरेस्ट शिखर पर सफलतापूर्वक आरोहण के लिए बधाई दी। एनएसजी द्वारा अपनी कार्रवाई से संबंधित प्रस्तुति दी गई। श्री रेड्डी ने अलगाववाद विरोधी कार्रवाई में उपयोग किए जाने वाले आधुनिक हथियारों और उपकरणों की सराहना की। श्री रेड्डी ने कहा कि सरकार एनएसजी को सभी तकनीकी उपकरण व आधुनिक हथियार उपलब्ध कराएगी।
नागरिक उड्डयन मंत्रालय
केंद्रीय नागरिक विमानन मंत्री श्री ज्योतिरादित्य एम. सिंधिया ने अमृतसर और गैटविक हवाई अड्डे के बीच सीधी उड़ान सेवा का उद्घाटन किया
उड़ान सेवा का आज से परिचालन शुरू हो जाएगा और यह उड़ान सप्ताह में तीन दिन संचालित होगी
अमृतसर और इंग्लैंड के बीच यह तीसरी उड़ान सेवा है और इस उड़ान सेवा को एयर इंडिया द्वारा संचालित किया जाएगा
केंद्रीय नागरिक विमानन और इस्पात मंत्री श्री ज्योतिरादित्य एम. सिंधिया ने आज अमृतसर और गैटविक के बीच सीधी उड़ान सेवा का उद्घाटन किया। अमृतसर और गैटविक के बीच बिना किसी ठहराव के यह उड़ान सेवा एयर इंडिया द्वारा आज से निम्नलिखित कार्यक्रम के अनुसार संचालित की जाएगी:
|
|
उड़ान संख्या
|
|
प्रस्थान का स्थान
|
|
पहुँचने का स्थान
|
|
उड़ान के दिनों की संख्या
|
|
प्रस्थान का समय 
|
|
पहुँचने का समय 
|
|
एआई 169
|
|
एटीक्यू
|
|
एलजीडबल्यू
|
|
सप्ताह में तीन दिन
|
|
1320
|
|
1755
|
|
एआई 170
|
|
एलजीडबल्यू
|
|
एटीक्यू
|
|
सप्ताह में तीन दिन
|
|
2010
|
|
0840+1
केंद्रीय नागरिक विमानन और इस्पात मंत्री श्री ज्योतिरादित्य एम. सिंधिया ने अपने उद्घाटन भाषण में कहा कि यह नई अंतरराष्ट्रीय उड़ान सेवा इस क्षेत्र के विकास के लिए प्रेरक का काम करेगा। यह एक भावनात्मक विषय भी है क्योंकि ब्रिटेन में पंजाब के लाखों लोग रहते हैं और यह नई उड़ान सेवा दो अलग-अलग देशों में रहने वाले परिवारों को जोड़ने का काम करेगी ।
श्री सिंधिया ने अमृतसर हवाई अड्डे के बुनियादी ढांचे के विकास पर बोलते हुए कहा कि प्रधानमंत्री श्री नरेन्द्र मोदी के नेतृत्व में केंद्र सरकार ने अमृतसर हवाई अड्डे के विकास का भरोसा दिया है। सरकार ने 50 करोड़ रुपये की लागत से 13 पार्किंग एप्रन विकसित किए हैं। श्री सिंधिया ने कहा कि 100 करोड़ रुपये की लागत से विमानों की आसान आवाजाही के लिए एक समानांतर टैक्सी-ट्रैक भी विकसित किया गया है। उन्होंने कहा कि 250 करोड़ रुपये की लागत से एक नया एकीकृत टर्मिनल भी विकसित किया गया है।
नागरिक विमानन मंत्री महोदय श्री सिंधिया ने कनेक्टिविटी के बारे में कहा कि यह अमृतसर और इंग्लैंड के बीच तीसरी उड़ान सेवा है और इसे मिलाकर छह अंतरराष्ट्रीय उड़ानें अमृतसर से इंग्लैंड के लिए चल रही हैं। श्री सिंधिया ने कहा कि वर्ष 2014 तक अमृतसर हवाई मार्ग से सिर्फ 6 शहरों से जुड़ा था, लेकिन पिछले 9 वर्ष में प्रधानमंत्री श्री नरेन्द्र मोदी के नेतृत्व में यह बढ़कर 21 शहरों तक पहुंच गया है और इसमें 250 प्रतिशत का उछाल आया है। उन्होंने कहा कि इससे पहले साप्ताहिक यातायात आवागमन 217 प्रति सप्ताह था जो अब 87 प्रतिशत की वृद्धि के साथ बढ़कर 416 प्रति सप्ताह हो गया है। श्री सिंधिया ने कहा कि क्षेत्रीय संपर्क सेवा उड़े देश का आम नागरिक-उड़ान योजना के अंतर्गत, पंजाब में 145.35 करोड़ रुपये के बजट के साथ 20 हवाई मार्ग चालू हो चुके हैं और निकट भविष्य में 4 और हवाई मार्ग शुरू करने की योजना है। उन्होंने कहा कि सरकार ने कनाडा के साथ ओपन स्काई ऑफर पर हस्ताक्षर किए हैं, जिसमें एयरलाइन ऑपरेटर भारतीय शहरों और उनके कनाडा के समकक्षों के बीच असीमित उड़ान सेवाएँ संचालित कर सकते हैं। उन्होंने कहा कि उन्हें आशा है कि इस समझौते से पंजाब राज्य और वहां के लोगों को लाभ होगा।
उद्घाटन समारोह में वाणिज्य और उद्योग राज्य मंत्री श्री सोम प्रकाश, श्री. एस.के. मिश्रा संयुक्त सचिव, नागरिक उड्डयन मंत्रालय श्री मालविंदर सिंह जग्गी सचिव नागरिक उड्डयन, पंजाब सरकार और एयर इंडिया के मुख्य कार्यकारी अधिकारी श्री कैंपबेल विल्सन उपस्थित थे।
युवा कार्यक्रम एवं खेल मंत्रालय
तैराकी क्षेत्र से जुड़े लोगों ने खेल मंत्रालय द्वारा जारी खेल-विशिष्ट एसओपी के साथ ओलंपिक प्रशिक्षण फिर से आरंभ किए जाने का स्वागत किया
भारतीय तैराकी क्षेत्र से जुड़े लोगों ने देश भर में स्वीमिंग पूलों को फिर से खोले जाने के निर्णय का स्वागत किया है। शुक्रवार को खेल मंत्रालय ने प्रतिस्पर्धी तैराकों के लिए स्वीमिंग पूलों के उपयोग को रेखांकित करते हुए मानक प्रचालन प्रक्रियाओं  जारी किया।
वीरधवल खाडे उन छह भारतीय तैराकों में से एक है जिन्होंने ओलम्पिक क्वालिफिकेशन बी मार्क हासिल किया और 2008 ओलम्पिक में भाग लिया। वह इस निर्णय को लेकर बहुत प्रसन्न हैं और कहते हैं कि ‘’यह एक शानदार निर्णय है। मैं प्रसन्न हूं कि तैराकों को एक बार फिर से पूरे फॉर्म और रेस में वापस आने का अवसर मिलेगा। मुझे उम्मीद है कि राज्य सरकारें जल्द से जल्द केन्द्र द्वारा लिए गए निर्णय को पूरा समर्थन देने का फैसला करेंगी और सभी प्रतिस्पर्धी तैराक एक बार फिर से प्रशिक्षण आरंभ कर देंगे।‘’
अगस्त में एसएआई ने दुबई में दो महीने के एक प्रशिक्षण शिविर की मंजूरी दी थी जिसमें तैराक श्रीहरि नटराज तथा कुशाग्र रावत ने भाग लिया था। इन दोनों ने तथा साजन प्रकाश ने भी बी क्वालिफिकेशन मार्क हासिल किया है। हालांकि उसने दुबई में प्रशिक्षण लिया था लेकिन नटराज एक बार फिर से भारत में प्रशिक्षण को लेकर प्रसन्न है। उसने कहा ‘’मैं खुश हूं कि भारत में स्वीमिंग पूल खुल रहे हैं। घर पर रहकर प्रशिक्षण के लिए सक्षम होना मुझे काफी संतोष दे रहा है क्योंकि मेरे पास मेरा पूरा सपोर्ट स्टाफ उपलब्ध है और अधिकतम दक्षता के साथ कार्यक्रम की रूपरेखा तैयार की जा सकती है।
कोविड-19 महामारी द्वारा लाई गई देर के बावजूद, स्थगित ओलम्पिक्स भारतीय तैराकों के लिए मददगार साबित हो सकती है और द्रोणाचार्य पुरस्कार से सम्मानित कोच निहार अमीन ने कहा है कि प्रशिक्षण का फिर से शुरू होना इस संबंध में सकारात्मक कदम है। उन्होंने कहा ‘’मुझे इस खबर से बहुत प्रसन्नता है कि हमारे तैराकों को उनका प्रशिक्षण फिर से आरंभ करने की अनुमति दे दी गई है। हमारे सभी तैराकों को महामारी के कारण झटका लगा था तथा ओलंपिक्स के नए कार्यक्रम से निश्चित रूप से उन्हें अपना फॉर्म पाने में मदद मिलेगी। मैं बहुत आशावान हूं कि हमारे ओलम्पिक बी क्वालीफायर एक क्वालिफाइंग टाइम हासिल करने के लिए कड़ी मेहनत करेंगे और देशभर के हमारे सभी तैराक अपने प्रशिक्षण के फिर से शुरू होने को लेकर बहुत उत्साहित हैं।‘’
भारत के तैराकी फेडरेशन ने भी इस निर्णय तथा तैराकी के फिर से आरंभ करने को लेकर सृजित एसओपी का स्वागत किया है। महासचिव मोनल चोकसी ने कहा कि ‘’हम बहुत प्रसन्न हैं कि सरकार ने प्रतिस्पर्धी तैराकी फिर से आरंभ करने की अनुमति दे दी है। खेल मंत्रालय का एसओपी दस्तावेज एक व्यापक तथा सुविचारित दस्तावेज है। हमारे एथलीटों की सुरक्षा के लिए इन दिशा-निर्देशों के अनुसरण की आवश्यकता को प्रचारित करना हमारी प्राथमिकता होगी।‘’
प्रधानमंत्री कार्यालय
महान राज्य अरुणाचल प्रदेश के लिए काम करना और इसकी वास्तविक क्षमता का अनुभव कराने में सहायता करना सम्मान की बात है: प्रधानमंत्री
प्रधानमंत्री ने अरुणाचल के विकास कार्यों पर लोगों की प्रतिक्रिया का जवाब दिया
प्रधानमंत्री श्री नरेन्द्र मोदी ने कल उनके द्वारा शुरू की गई विभिन्न विकास पहलों की सराहना के लिए लोगों को ट्विटर पर जवाब दिया है। प्रधानमंत्री ने कल ईटानगर स्थित डोनी पोलो हवाई अड्डे का उद्घाटन किया और 600 मेगावाट की क्षमता वाले कामेंग हाइड्रो पावर स्टेशन को राष्ट्र को समर्पित किया।
उत्तर पूर्वी क्षेत्र में हवाई संपर्क में हुई भारी वृद्धि से संबंधित एक टिप्पणी पर, प्रधानमंत्री ने कहा:
“हां जहां तक उत्तर पूर्वी क्षेत्र में कनेक्टिविटी की बात है, यह एक बड़ा बदलाव है। यह अधिक संख्या में पर्यटकों को आना संभव बनाता है और उत्तर पूर्वी क्षेत्र के लोगों को आसानी से देश के अन्य भागों की यात्रा करने की सुविधा देता है।”
जब एक नागरिक ने राज्य के विकास के प्रति प्रधानमंत्री की प्रतिबद्धता पर प्रकाश डाला, तो श्री मोदी ने जवाब दिया:
“अरुणाचल प्रदेश के लोग असाधारण हैं। उनकी देशभक्ति की भावना अटूट है। इस महान राज्य के लिए काम करना और इसकी वास्तविक क्षमता का अनुभव कराने में सहायता करना एक सम्मान की बात है।”
प्रधानमंत्री कार्यालय
प्रधानमंत्री श्री नरेन्द्र मोदी ने भारतीय नौसेना के कोविड संबंधी प्रयासों की समीक्षा की
विभिन्न शहरों में नौसेना अस्पताल को नागरिकों के इस्तेमाल के लिए खोला जा रहा है
भारतीय नौसेना लक्षद्वीप और अंडमान व निकोबार द्वीप समूह में ऑक्सीजन की उपलब्धता को बढ़ा रही है
नौसेना विदेशों से भारत में ऑक्सीजन कंटेनर के साथ-साथ अन्य आपूर्ति की ढुलाई कर रही है
देश के विभिन्न हिस्सों में कोविड संबंधी कार्यों के प्रबंधन के लिए नौसेना के चिकित्सा कर्मियों को तैनात किया गया है
नौसेना प्रमुख एडमिरल करमबीर सिंह ने आज प्रधानमंत्री श्री नरेन्द्र मोदी से मुलाकात की।
उन्होंने महामारी के दौरान देशवासियों की मदद करने के लिए नौसेना की ओर किए जा रहे विभिन्न प्रयासों के बारे में प्रधानमंत्री को जानकारी दी। उन्होंने प्रधानमंत्री को बताया कि भारतीय नौसेना ने सभी राज्य प्रशासन से संपर्क स्थापित किया है और अस्पतालों के बेड, ढुलाई और टीकाकरण अभियान के संचालन के रूप में मदद की पेशकश की है। उन्होंने विभिन्न शहरों में नौसेना के विभिन्न अस्पतालों में नागरिकों के उपयोग के लिए बेड तय किए जाने के बारे में प्रधानमंत्री को जानकारी दी।
प्रधानमंत्री को उन्होंने यह भी बताया कि कोविड संबंधी कार्यों के प्रबंधन के लिए नौसेना के चिकित्सा कर्मियों को देश के विभिन्न अस्पतालों में तैनात किया गया है। कोविड अस्पतालों में चिकित्सा कर्मियों को बढ़ाने के लिए नौसेना के कर्मियों को बैटल फील्ड नर्सिंग असिस्टेंट ट्रेनिंग दी जा रही है।
नौसेना प्रमुख एडमिरल करमबीर सिंह ने प्रधानमंत्री को जानकारी दी कि नौसेना ऑक्सीजन की उपलब्धता बढ़ाने में मदद कर रही है और लक्षद्वीप के साथ-साथ अंडमान और निकोबार द्वीप समूह में कोविड संबंधी आपूर्ति को पहुंचा रही है।
उन्होंने प्रधानमंत्री को यह भी बताया कि भारतीय नौसेना बहरीन, कतर, कुवैत और सिंगापुर से भारत में ऑक्सीजन कंटेनरों के साथ-साथ अन्य आपूर्ति की ढुलाई कर रही है।